ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ለበዳ ኮሮና ቫይረስ ዝፈጠሮ ፍርሕን ሻቕሎት ሕማም ስነ-አእምሮ 10 ጥቅምቲ 2020 ምንጪ ስእሊ, Getty Images ኣብ ታሪኽ ከም ኮቪድ ገይሩ ንመላእ ዓለም ብሓደ ቋንቋ ዘዛረበ ዛዕባ የሎን። ነብሲ ወከፍ ማዕከን ዜና ዓለም፡ ኮቪድ ማለት ብፍላይ ነቶም ሕዱር ሕማም ዝጸንሖምን ዕድመ ዝደፍኡ ኣረጋውያንን ዘባህርር እዩ። እቲ ኣፍልጦን ጥንቃቐን ንምፍጣር ዕለታዊ ዝንገር ናይ ምክልኻል ዛንታ ንብዙሓት ጭንቀት የስዕበሎም። ሃገራት ምስ ዝርገሐ እቲ ለበዳ፡ ዕጽዋ ምስ ኣወጃን ካብን ናብን ምንቅስቓስ ምስ ኣገዳን ብዙሓት መንእሰያት ብጽምዋ ተማሪሮም ብጭንቀት ሕማም ስነ አእምሮ ከምዘማዕበሉ ጸብጻባት ይሕብሩ። ኣብዚ ዘበነ ኮቪድ ሰብ መዓስን ንመንን ብእዳዉ ሰላም ከምዝብል ንመን ከምዝሓቁፍ ክልተ ሳዕ ከምዝሓስብ ገይሩዎ ኣሎ። ገሊኡ ንሰብ ሰላም ካብ ዘይብል ልዕሊ ሽዱሽተ ወርሒ ገይሩ ኣሎ። ኣብ ግዳም ብኣካላዊ ርሕቀትን ምፍንታትን ከምዝሓስብ፡ ብስራሕ ኮነ ብመገሻ ተፈልዩዎም ንዝጸንሐ ኣባላት ስድርኡ ከይተረፈ ሓቚፉን ስዒሙን ናፍቖቱ ከየውጽአ ንክልተ ሳምንቲ ነብሱ ከግልል ይግደድ። ብዙሕ ሰብ እቲ ቀንዲ መድሕን ጥዕና ኣብ ገዛኻ ምዕጻው ገይሩ ወሲዱዎ ኣሎ። እቲ ናይ ኮቪድ ዝኸፍአ መዳዩ ንቡር ማሕበራዊ ርክብ ደሪቱ ብሕትውናን ጽምዋን ምኽታሉ እዩ። ከምኡ ስለዝኾነ ከኣ እዩ ሕማም ስነ አእምሮ ኣብዚ ናይ ለበዳ እዋን ኣዝዩ ወሲኹ ዘሎ። ውድብ ጥዕና ዓለም እውን ጸገማት ጥዕና ኣእምሮ ምስ ምምጻእ ኮቪድ-19 እናብኣሰ ከም ዝኸደ ይሕብር። እቶም ብኮሮናቫይረስ ብጽኑዕ ሓሚሞም ብመተንፈሲ ማሽን ተሓጊዞም ዝደሓኑ ሰባት፡ ብሓያል ጭንቀት ከምዝጥቅዑ ጸብጻባት ይገልጹ። ብዛዕባ ስኪዞፍረንያ እንታይ ኣፍልጦ ኣሎና?
